Галданцэрэн хаан

Галданцэрэн нь Зүүнгар улсын Цэвээнравдан хунтайжийн  Гүнгэравдан хатнаас 1693 онд төрсөн ахмад хүү. Тэрээр 1727-1745 оны хооронд Зүүнгарын хаант улсыг удирдаж байсан агаад Манжийн түрэмгийлэлийн эсрэг тууштай тэмцэж байсан. Зүүнгарын нөлөө түүний үед буурч, эдийн засаг улам доройтов. Эцэст нь 1731 онд Халхад цөмрөн халдахаар шийдвэрлэв. Алтай давж Халхад довтлон ороод Манжийн цэрэгтэй Сүх алдах газарт тулалдан ухарч, 1732 онд 3 түмэн цэрэг авч дахин Халхын зүг довтолсон ч Эрдэнэ зуу хүртэл давшин, Хэрсэн чулууны тулалдаанд ихэд ялагдан ухарчээ. Үүнээс хойш Зүүнгар улс улам доройтож, хүч авч чадсангүй. 1739 онд Манжтай хилээ ерөнхийлөн тогтоон гэрээ байгуулсан. 1745 онд Зүүнгарт тахал гарсны улмаас өвчин тусч өөд болсон. 

 Сонирхолтой баримтууд 
 Галдан[цэрэн] олзонд байсан хасагийн Аблай-гаас аль хаан бусдаас их вэ? гэж асуусанд Аблай: "[Хамгийн их нь] Хүнхээрийн хаан, [тэгээд] Оросын цагаан хаан, [дараа нь] Эзэн хаан, [тэгээд] Галдан[цэрэн], эцэст нь би өөрөө" гэжээ. Галдан[цэрэн]: "Мён, мён!" гэж. "Бага улсыг захирч байвч, их улсыг эзлэх заяа буй" гэж Аблай айлтгаж.

 Эх сурвалж 

(Чокан Валихановын бүтээлийн эмхэтгэл)
Ангилал:Зүүнгарын хан
Ангилал:17-р эсвэл 18-р зуунд төрсөн
Ангилал:1745 онд өнгөрсөн